सीजन के पहले स्वाइन फ्लू रोगी की मौत
कोटा | संभागमें इस सीजन के पहले स्वाइन फ्लू रोगी की गुरुवार शाम को मौत हो गई। रोगी को 21 फरवरी को हुई जांच में स्वाइन फ्लू पॉजिटिव मिला था। उपचार कर रहे सीनियर फिजिशियन डॉ. केके पारीक ने बताया कि वसुंधरा विहार, बजरंग नगर निवासी एडवोकेट मांगीलाल आशावत (78) को खांसी-जुकाम सांस में तकलीफ के बाद अस्पताल में भर्ती कराया गया था। बाद में लक्षणों के आधार पर जांच कराई तो उन्हें स्वाइन फ्लू पॉजिटिव मिला था। सेचुरेशन कम होने स्थिति गंभीर होने से उन्हें आईसीयू में रखा गया था। लगातार ट्रीटमेंट के बाद बीच में उनकी स्थिति में कुछ सुधार भी आया, लेकिन बाद में लंग्स में इंफेक्शन से उनका रेस्पिरेटरी सिस्टम फेल हो गया और गुरुवार शाम उनकी मौत हो गई। गौरतलब है कि संभाग में इस सीजन में स्वाइन फ्लू का यह पहला केस था। इससे पहले झालावाड़ के एक चिकित्सक की जयपुर में मौत हो चुकी है।
मांगीलाल।
bho_Deva hin_Deva hin_Deva